C 469/36
MT
Il-Ġurnal Uffiċjali tal-Unjoni Ewropea
9.12.2022
V (Avviżi)
ATTI OĦRAJN
IL-KUMMISSJONI EWROPEA Pubblikazzjoni ta’ komunikazzjoni ta’ approvazzjoni ta’ emenda standard għall-Ispeċifikazzjoni talProdott għal isem fis-settur tal-inbid kif imsemmi fl-Artikolu 17(2) u (3) tar-Regolament Delegat talKummissjoni (UE) 2019/33 (2022/C 469/10) Din il-komunikazzjoni hija ppubblikata f’konformità mal-Artikolu 17(5) tar-Regolament Delegat tal-Kummissjoni (UE) 2019/33 (1) KOMUNIKAZZJONI TAL-APPROVAZZJONI TA’ EMENDA STANDARD
“Vicomté d’Aumelas” PGI-FR-A1107-AM01 Data tal-komunikazzjoni: 19.9.2022 DESKRIZZJONI TAL-EMENDA APPROVATA U RAĠUNIJIET GĦALIHA 1.
Deskrizzjoni organolettika tal-prodotti Il-punt 3.3 (Deskrizzjoni organolettika tal-inbejjed) tal-Kapitolu I tal-Ispeċifikazzjoni tal-Prodott għall-indikazzjoni ġeografika protetta Vicomté d’Aumelas ġiet emendata biex jingħataw il-karatteristiċi organolettiċi kollha ta’ kull kulur ta’ nbid.
Id-dettalji li ġejjin ġew inklużi wkoll fid-Dokument Uniku taħt “Deskrizzjoni tal-inbid/inbejjed”.
“L-inbejjed jirriflettu l-ambjent speċifiku fil-parti ċentrali tal-wied ta’ Hérault, fejn ix-xmara għandha rwol importanti fir-regolazzjoni tat-temperatura.
L-inbejjed ħomor ġeneralment ikollhom togħma ta’ frott u huma eleganti b’tannini fini ħafna.
Huma primarjament inbejjed imħallta, magħmulin minn għeneb misjur biżżejjed tal-varjetajiet Merlot, Cabernet Sauvignon, Syrah, Carignan, Grenache u Mourvèdre.
Dawn l-inbejjed huma ta’ kulur aħmar lewn ir-rubin jgħajjat ħafna u għandhom aromi karatteristikament qawwija ta’ tut tal-għollieq, tut iżraq, lampun, likurizja u bżar.
L-inbejjed bojod huma magħmula jew minn varjetà waħda jew imħallta, l-aktar mill-varjetajiet Chardonnay, Sauvignon, Grenache blanc, Vermentino jew Viognier.
Huma friski b’noti amiliċi ta’ fjuri tas-sebuqa u fjur tal-akaċja, u ta’ frott abjad u eżotiku.
Huma vivaċi u xaħmin fil-ħalq, bi mrar baxx u l-ebda togħma ħarxa jew xotta.
L-inbejjed rożè huma magħmula mill-varjetajiet Cinsaut, Grenache, Syrah, Carignan, Cabernet Sauvignon jew Mourvèdre.
Tipikament ikollhom kulur roża ċar bi sfumatura tagħti f’lewn is-salamun, pjaċevolment friski b’aromi kumplessi qawwija ta’ fjuri, frott eżotiku jew ribes iswed.”
2.
Varjetajiet tad-dwieli Il-punt 5 tal-Kapitolu I tal-Ispeċifikazzjoni tal-Prodott għall-Indikazzjoni Ġeografika Protetta Vicomté d’Aumelas ġie emendat.
(1) ĠU L 9, 11.1.2019, p. 2.